
Hai kawan-kawan! Nama saya Maya. Saya seekor cicak. Saya ingin menceritakan tentang kawan baik saya Ron, si katak, yang menjadi adiwira.

Satu hari di musim panas, saya berada di rumah Ron untuk menonton rancangan adiwira kegemaran kami.

“Tahu tak,” Ron berkata, “Mesti sangat menarik menjadi adiwira. Kita boleh menolong orang!”

“Idea yang bagus!” kata saya, jutaan bayangan terbayang di minda saya. ‘‘Saya boleh menjadi jurulatih dan mengajar kamu semua perkara yang adiwira perlu ketahui!“ 

‘‘Saya telah menonton banyak filem . Saya boleh ajar kamu,“ saya berkata.

Apabila dia mendengarnya, Ron terlihat harapan yang jelas pada wajahnya.

“Tapi setiap adiwira mesti ada kuasa yang super,” katanya dengan perlahan.

Saya berfikir sejenak. “Kuasa super kamu ialah kehebatan dalam melompat jauh! Oh, dan tangan kamu yang melekit!”

‘‘Ya!“ Ron melompak dengan gembira.

“Kita perlukan kostum. Sesuatu yang orang senang kenal pada kita,” kata saya.

Ron pergi ke biliknya dan membawa sehelai baju berwarna merah. “Kita boleh melukis sebiji bintang yang besar pada baju ini!”

“Idea yang bagus!” saya tersenyum. “Bagaimana dengan mantel?”

“Kita boleh guna selimut kegemaran saya!” kata Ron. Matanya bersinar-sinar.

Kami mula bekerja, melukis, dan mewarna pada baju Ron.

“Cantiknya! Kamu seperti adiwira sebenar!” kata saya apabila selesai.

Pada pagi berikutnya, kami berjumpa di taman dan bermula latihan. 

“Hari ini, saya akan ajar kamu perkara penting yang adiwira perlu tahu. Iaitu Tiga Peraturan Adiwira.”

Kami duduk di atas bangku dan saya menerangkan peraturan-peraturan itu kepada Ron.

"Peraturan nombor satu: tidak pernah berputus asa, tidak kira betapa sukarnya keadaan."

"Peraturan nombor dua: belajar

